**ROKIŠKIO RAJONO SAVIVALDYBĖS ADMINISTRACIJOS PANEMUNĖLIO SENIŪNIJOS 2024-ŲJŲ METŲ VEIKLOS PLANO**

 **ĮGYVENDINIMO ATASKAITA**

**i. Bendroji dalis**

 Panemunėlio seniūnija (toliau – seniūnija) yra Rokiškio rajono savivaldybės administracijos filialas, veikiantis Rokiškio rajono savivaldybės tarybos sprendimu apibrėžtoje tam tikroje savivaldybės teritorijos dalyje.

2024 m. savo veiklą seniūnija vykdė vadovaudamasi 2024-05-20 Rokiškio rajono savivaldybės administracijos direktoriaus įsakymu Nr. AV – 318 patvirtintu metiniu veiklos planu.

Metinis veiklos planas parengtas vadovaujantis trimečiu Rokiškio rajono savivaldybės strateginiu veiklos planu, kuriame suformuota Rokiškio rajono savivaldybės misija, strateginiai tikslai, aprašytos vykdomos programos, siekiami rezultatai ir numatomi finansavimo šaltiniai bei žmogiškieji ištekliai jiems įgyvendinti.

Seniūnijos veiklą reglamentuoja veiklos nuostatai. Seniūnija savo veikloje vadovaujasi Lietuvos Respublikos Konstitucija, Civiliniu kodeksu, Vietos savivaldos įstatymu, kitais įstatymais, Vyriausybės nutarimais, Rokiškio rajono savivaldybės tarybos sprendimais, mero potvarkiais, administracijos direktoriaus įsakymais ir kitais savivaldybės institucijų sprendimais. Veikla finansuojama iš savivaldybės biudžeto. Seniūnijos ir seniūno funkcijoms įgyvendinti reikalingos lėšos gali būti skiriamos ir iš kitų finansavimo šaltinių.

Panemunėlio seniūnijoje 2024 m. sausio 1 d. patvirtinta 8,5 etato. Iš jų 2 valstybės tarnautojai, likusieji darbuotojai, dirbantys pagal darbo sutartis. 2024 m. rugsėjo 1 d. įsteigtas dar 1 darbininko etatas.

1 lentelė

**Bendrieji duomenys apie Panemunėlio seniūniją**

|  |  |  |  |
| --- | --- | --- | --- |
| **Rodiklis** | **Mato vnt.** | **2024-01-01** | **2024-12-31** |
| Seniūnijos plotas | ha | 14100 | 14100 |
| Gyventojų skaičius  | žm. | 1143 | 1074 |
| Kaimų skaičius | vnt. | 48 | 48 |
| Bendras seniūnijos vidaus kelių ilgis | km | 111,400 | 111,034 |
| Gatvių ilgis kaimuose ir gyvenvietėse | km | 10,615 | 9,905 |
| Valomų gatvių ir šaligatvių ilgis | km | 10,615 | 9,905 |
| Valomų šaligatvių ilgis | km | 3,214 | 3,214 |
| Veikiančių kapinių skaičius | vnt. | 4 | 4 |
| Neveikiančių kapinių skaičius | vnt. | 6 | 6 |
| Kapinių teritorijų plotas | ha | 2,64 | 2,64 |
| Lankytinų vietų seniūnijoje skaičius | vnt. | 13 | 13 |
| Parkų skaičius | vnt. | 1 | 1 |
| Seniūnijos prižiūrimų viešųjų erdvių plotas | ha | 7,109 | 7,109 |
| Seniūnijos prižiūrimų gėlynų plotas | ha | 0,25 | 0,25 |
| Socialiai remtinų šeimų (asmenų) skaičius | vnt. | 57 | 54 |
| Eksploatuojamų gatvių apšvietimo šviestuvų skaičius | vnt. | 135 | 136 |

 Panemunėlio seniūnijoje yra trys kaimo bendruomenės, tai Panemunėlio geležinkelio stoties, Panemunėlio miestelio ir Augustinavos kaimo. Panemunėlio geležinkelio stoties gyvenvietėje veiklą vykdo Asociacija Panemunėlio kraštas. Aktyviai veikia Panemunėlio miestelio bendruomenė ir asociacija Panemunėlio kraštas. Seniūnijos teritorija suskirstyta į keturias seniūnaitijas: Augustinavos, Panemunėlio geležinkelio stoties, Panemunėlio miestelio ir Šetekšnos. Visose seniūnaitijose išrinkti seniūnaičiai.

Gyventojų skaičius iki 2023 m. seniūnijoje kasmet mažėjo:

2020 m. – 1180 gyventojų,

2021 m. – 1151 gyventojas,

2022 m. – 1116 gyventojai,

2023 m. – 1143 gyventojai,

2024 m. – 1074 gyventojai.

1 diagrama

 Diagrama rodo, kad nuo 2020 metų iki 2023 metų gyventojų skaičius mažėjo, o 2023 metais išaugo 27, bet 2024 metais vėl sumažėjo 69 gyventojais. Tai lėmė subjektyvios ir objektyvios priežastys. Seniūnijos bendruomenė sensta, darbingo amžiaus žmonės išvyksta dirbti į didesnius miestus arba į užsienį. Baigę mokyklą į didmiesčius išvyksta moksleiviai. Tik maža dalis jų grįžta į seniūniją. 2023 metų gyventojų skaičiaus padidėjimas siejamas su užsieniečių gyvenamosios vietos deklaravimu.

 Panemunėlio geležinkelio stoties gyvenvietėje veiklą vykdo Panemunėlio daugiafunkcis centras. Yra bendrosios praktikos gydytojo kabinetas. Panemunėlio geležinkelio stoties gyvenvietėje ir Panemunėlio miestelyje veikia Rokiškio rajono savivaldybės J. Keliuočio viešosios bibliotekos filialai.

**II. SENIŪNIJA ĮGYVENDINA**

 Vykdydama savo veiklą seniūnija įgyvendina Rokiškio rajono savivaldybės strateginiame veiklos plane numatytas programas:

**Programa Nr. 1** – „Savivaldybės pagrindinių funkcijų įgyvendinimas ir vykdymas“.

**Programa Nr. 2** – „Ugdymo kokybės ir mokymosi aplinkos užtikrinimas“

**Programa Nr. 4** – „Socialinės paramos ir sveikatos apsaugos paslaugų kokybės gerinimas“.

**Programa Nr. 5** – „Rajono infrastruktūros objektų priežiūra, plėtra ir modernizavimas“.

**III. SENIŪNIJOS VEIKLOS FINANSAVIMAS**

 2024 metais seniūnija veiklą vykdė pagal keturias patvirtintas programas. Programos finansuojamos iš valstybės, spec.programų ir rajono savivaldybės biudžeto lėšų.

 2 lentelė

**Asignavimai pagal programas**

|  |  |  |  |
| --- | --- | --- | --- |
| **Programos Nr.** | **Programos pavadinimas** | **Lėšos, tūkst. Eur** | **Finansavimo šaltinis** |
| 1 | Savivaldybės pagrindinių funkcijų įgyvendinimas ir vykdymas | 11,2 | Savivaldybės biudžetas, spec. programų lėšos |
| 2 | Ugdymo kokybės ir mokymosi aplinkos užtikrinimas | 2,3 | Savivaldybės biudžetas |
| 4 | Socialinės paramos ir sveikatos apsaugos paslaugų kokybės gerinimas | 10,6 | Valstybės biudžetas  |
| 5 | Rajono infrastruktūros objektų priežiūra, plėtra ir modernizavimas | 12,3 | Savivaldybės biudžetas |
| **Iš viso** | **36,4** |  |

 Didesnė dalis asignavimų skiriama 5 programai – Rajono infrastruktūros objektų priežiūrai, plėtrai ir modernizavimui.

2 diagrama

 3 lentelė

**Penkerių paskutinių metų asignavimų palyginimas**

**pagal programas**

|  |  |  |
| --- | --- | --- |
| **Programos****Nr.** | **Programos pavadinimas** | **Iš viso skirta lėšų tūkst. Eur** |
| **2020 m.** | **2021 m.** | **2022 m.** | **2023 m.** | **2024 m.** |
| 1 | Savivaldybės pagrindinių funkcijų įgyvendinimas ir vykdymas | 78,0 | 82,8 | 5,5 | 10,3 | 11,2 |
| 2 | Ugdymo kokybės ir mokymosi aplinkos užtikrinimas | - | - | - | - | 2,3 |
| 3 | Kultūros, sporto bendruomenės, vaikų ir jaunimo gyvenimo aktyvinimas | 0 | 0 | 0 | 0 | Šios programos seniūnija nebevykdo |
| 4 | Socialinės paramos ir sveikatos apsaugos paslaugų kokybės gerinimas | 10,4 | 7,4 | 7,8 | 8,2 | 10,6 |
| 5 | Rajono infrastruktūros objektų priežiūra, plėtra ir modernizavimas | 44,3 | 57,0 | 11,8 | 13,2 | 12,3 |
| **Iš viso:** | **134,60** | **148,00** | **25,10** | **31,70** | **36,4** |

 Paskutiniais metais „Kultūros, sporto, bendruomenės, vaikų ir jaunimo gyvenimo aktyvinimo“ programa nebefinansuojama, 2024 metais ši programa nebevykdyta. Nuo 2024 metų rugsėjo 1 d. seniūnija vykdo programą Nr. 2 – „Ugdymo kokybės ir mokymosi aplinkos užtikrinimas“. Kitų programų finansavimo lygis per paskutinius kelis metus maždaug vienodas. Tai vyksta dėl subjektyvių ir objektyvių priežasčių.

3 diagrama

 Seniūnija savo veiklą vykdo ne tik pagal keturias programas, taip pat papildomai skiriamos lėšos tiksliniams darbams ir ūkinei veiklai užtikrinti.

4 lentelė

**2024 metų asignavimai tiksliniams darbams ir ūkinei veiklai vykdyti**

|  |  |  |
| --- | --- | --- |
| **Eil. Nr.** | **Sutarties objektas** | **Iš viso lėšų tūkst. Eur** |
| 1. | Seniūnijai priklausančių pastatų einamasis remontas | 2,5 |
| 2. | Pavojų keliančių medžių šalinimo darbai ir želdinių įsigijimas ir veisimas | 5,0 |
| 3. | Užimtumo didinimo programa (terminuoti viešieji darbai, darbo užmokestis ir su juo susiję mokesčiai) | 5,0 |
| 4. | Rokiškio rajono savivaldybės administracijos kelių priežiūros programos lėšos (kelių priežiūros darbai žiemos metu kelių valymas, barstymas ir kiti kelių priežiūros darbai, pakelės krūmų kirtimas ir kt.) | 3,2 |
| 5. | Gatvių apšvietimo įrenginių priežiūra ir remontas | 1,6 |
| 6. | Lėšos kapitalo investicijoms ir ilgalaikio turto remontui  | 0,00 |
| 7. | Seniūnijos teritorijoje esančių kelių ir gatvių su žvyro danga priežiūrai skirtos lėšos iš Kelių direkcijos Kelių priežiūros ir plėtros programos | 18,5 |
| 8.  | Seniūnijos teritorijoje esančių kelių ir gatvių su asfalto danga priežiūrai skirtos lėšos iš Kelių direkcijos Kelių priežiūros ir plėtros programos | 3,9 |
| 9. | Beglobių ir bešeimininkių gyvūnų laikinosios globos organizavimas | 0,7 |
| **Iš viso** | **40,4** |

 Didžiausią asignavimų dalį 2024 metais sudarė lėšos, skirtos Seniūnijos teritorijoje esančių kelių ir gatvių su žvyro danga priežiūrai skirtos iš Kelių direkcijos Kelių priežiūros ir plėtros programos. Iš šių lėšų greideriuoti keliai, užvežta žvyro, atstatyta išorinė kelio briauna keliuose Miesteliškiai – Augustinava, Šetekšnos – Miesteliškiai.

5 lentelė

**Penkerių paskutinių metų asignavimai tiksliniams darbams ir ūkinei veiklai vykdyti**

|  |  |  |
| --- | --- | --- |
| **Eil. Nr.** | **Sutarties objektas** | **Iš viso lėšų tūkst. Eur** |
| **2020 m.** | **2021 m.** | **2022 m.** | **2023 m.** | **2024 m.** |
| 1. | Seniūnijai priklausančių pastatų einamasis remontas | 2,09 | 2,7 | 1,9 |  1,9 | 2,5 |
| 2. | Pavojų keliančių medžių šalinimo darbams ir naujų želdinių įsigijimui ir veisimui | 3,00 | 2,5 | 1,6 | 4,0 | 5,0 |
| 3. | Užimtumo didinimo programa (terminuoti viešieji darbai, darbo užmokestis ir su juo susiję mokesčiai) | 1,18 | 0,7 | 0,7 | 3,8 | 5,0 |
| 4. | Rokiškio rajono savivaldybės administracijos kelių priežiūros programos lėšos (kelių priežiūros darbai žiemos metu kelių valymas, barstymas ir kiti kelių priežiūros darbai, pakelės krūmų kirtimas ir kt.) | 3,26 | 4,3 | 5,4 | 4,1 | 3,2 |
| 5. | Gatvių apšvietimo įrenginių priežiūra ir remontas | - | - | 4,4 | 3,9 | 1,6 |
| 6. | Lėšos kapitalo investicijoms ir ilgalaikio turto remontui | - | - | 4,5 | 5,0 | 0,0 |
| 7. | Seniūnijos teritorijoje esančių kelių ir gatvių su žvyro danga priežiūrai skirtos lėšos iš Kelių direkcijos Kelių priežiūros ir plėtros programos  | 17,1 | 18,11 | 22,45 | 18,11 | 18,5 |
| 8. | Seniūnijos teritorijoje esančių kelių ir gatvių su asfalto danga priežiūrai skirtos lėšos iš Kelių direkcijos Kelių priežiūros ir plėtros programos | 2,9 | 3,17 | 2,7 | 3,4 | 3,9 |
| 9. | Beglobių ir bešeimininkių gyvūnų laikinosios globos organizavimas | - | - | - | - | 0,7 |
| **Iš viso** | **29,53** | **31,48** | **43,65** | **44,21** | **40,4** |

2024 metais asignavimai sumažėjo, nes visai nebuvo skirta lėšų Kapitalo investicijoms ir ilgalaikiam turtui remontuoti.

 4 diagrama

 Daugiausia lėšų buvo skirta 2023 metais.

**IV. SENIŪNIJOS VEIKLA PAGAL VEIKLOS PLANE**

**PATVIRTINTAS PROGRAMAS**

**Programa Nr. 1** „Savivaldybės pagrindinių funkcijų įgyvendinimas ir vykdymas“.

Programos įgyvendinimo tęstinės veiklos uždavinys – organizuoti savivaldybės veiklos valdymą ir vykdyti savivaldybei perduotas veiklos funkcijas.

 Atsižvelgiant į strateginiame veiklos plane numatytą pagrindinį tęstinį veiklos uždavinį seniūnijai keliamas uždavinys: Užtikrinti seniūnijos darbo organizavimą ir vykdyti savivaldybei perduotas valstybės funkcijas.

**1.1. Savivaldybės pagrindinių funkcijų įgyvendinimo ir vykdymo programos uždaviniai ir vykdymo kriterijai.**

Programos įgyvendinimo uždaviniai ir vykdymo kriterijai:

 6 lentelė

**1 uždavinys.** Užtikrinti seniūnijos darbo organizavimą ir vykdyti savivaldybei perduotas valstybės funkcijas.

|  |  |  |  |  |  |
| --- | --- | --- | --- | --- | --- |
| **Eil. Nr.** | **Uždavinį detalizuojanti, aiškiai apibrėžta veikla** | **2024 m.****planas** | **2024 m. plano****įvykdymas** | **Rodiklių pokyčio analizė** | **2023 m. plano****įvykdymas** |
| 1. | Seniūnijos darbuotojų etatų skaičius | 8,5 | 9,5 | Etatų skaičius padidėjo dėl naujų funkcijų priskyrimo  | 8,5 |
| 2. | Seniūnijos eksploatuojamų automobilių skaičius | 2 | 2 | Seniūnija eksploatuoja šiuos automobilius. Dacia Duster valst. Nr. MSF 560, pagamintą 2023 m., kuro rūšis – benzinas. Automobilį Renault Trafic, valst. Nr. AUR 888, pagamintą 2017 m. Kuro rūšis – dyzelinas. | 2 |
| 3. | Seniūnijos eksploatuojamų traktorių skaičius | 1 | 1 | Eksploatuojamas traktorius MTZ Belarus 1025.4, valst. Nr. A 467 A, pagamintas 2011 m. Kuro rūšis – dyzelinas | 1 |
| 4. | Parengtų savivaldybės administracijos direktoriaus įsakymų projektų skaičius | 8 | 9 | Administracijos direktoriaus įsakymų projektai veiklos organizavimo klausimais rengti pagal poreikį siekiant užtikrinti tinkamą seniūnijos funkcijų vykdymą. | 5 |
| 5. | Parengtų rajono tarybos sprendimų projektų skaičius | 2 | 0 | Rajono savivaldybės tarybos sprendimų projektai rengti pagal poreikį ir būtinybę siekiant užtikrinti tinkamą seniūnijos funkcijų vykdymą. | 0 |
| 6. | Parengta mero potvarkių projektų skaičius | 20 | 8 | Mero potvarkių projektų veiklos organizavimo klausimais parengta pagal poreikį ir būtinumą, siekiant užtikrinti tinkamą seniūnijos funkcijų vykdymą. | 10 |
| 7. | Išduota leidimų laidoti seniūnijos teritorijoje esančiose kapinėse | 30 | 36 | Veiklos vertinimo rodiklis priklauso nuo per ataskaitinį laikotarpį į seniūniją besikreipiančių asmenų su prašymais išduoti leidimą laidoti seniūnijai priklausančiose kapinėse. | 29 |
| 8. | Atlikta notarinių veiksmų | 10 | 7 | Veiklos vertinimo rodiklis proporcingas per ataskaitinį laikotarpį į seniūniją besikreipiančių dėl notarinių veiksmų atlikimo, asmenų skaičiui. | 11 |
| 9. | Organizuota ir atlikta viešųjų pirkimų | 22 | 22 | Dalis prekių ir paslaugų perkama pagal savivaldybės administracijos Strateginio planavimo, investicijų ir viešųjų pirkimų skyriaus atliktus centralizuotus viešuosius pirkimus. Atskiri viešieji pirkimai seniūnijoje inicijuojami, organizuojami ir atliekami tik tais atvejais, kai perkama konkreti prekė ar paslauga reikalinga konkretiems darbams atlikti ar seniūnijos funkcijoms vykdyti. | 27 |
| 10. | Priimta ir išnagrinėta gyventojų prašymų, pareiškimų, pasiūlymų, skundų (raštu ir žodžiu) | Pagal poreikį | 4 | Veiklos vertinimo rodiklis priklauso nuo per ataskaitinį laikotarpį į seniūniją su įvairaus pobūdžio skundais, prašymais ar pranešimais bei pasiūlymais besikreipiančių asmenų skaičiaus. Žodiniai gyventojų skundai, prašymai ar pranešimai į registrą neįtraukiami, bet sprendžiami tiesiogiai bendraujant su suinteresuotais asmenimis. | 1 |
| 11. | Išduotas šeimos sudėtį ar kitokią faktinę padėtį patvirtinančių pažymų skaičius | 121 | 25 | Veiklos vertinimo rodiklis proporcingas per ataskaitinį laikotarpį į seniūniją besikreipiančių asmenų dėl šios rūšies pažymų, skaičiui. | 200 |
| 12. | Parengta darbo sutarčių su asmenimis įdarbinamais vykdant užimtumo didinimo programą (viešieji darbai)  | 2 | 2 | Vykdant užimtumo didinimo programą seniūnija kasmet dalyvauja viešųjų darbų darbdavių atrankoje ir konkurso būdu seniūnijai skiriamas finansavimas. Bendradarbiaujant su Užimtumo tarnybos Rokiškio padaliniu, pagal jų rekomendacijas ir kriterijus su seniūnijos gyventojais sudaromos terminuotos darbo sutartys. Kadangi programa yra neperspektyvi, kas metai finansavimas mažėja.  | 3 |
| 13. | Sudaryta sutarčių su asmenimis nukreiptais atlikti visuomenei naudingą veiklą  | 65 | 148 | Veiklos vertinimo rodiklis priklauso nuo per ataskaitinį laikotarpį Rokiškio rajono savivaldybės administracijos Socialinės paramos ir sveikatos skyriaus seniūnijos gyventojams išduotų nukreipimų atlikti visuomenei naudingą veiklą. | 136 |
| 14. | Įdarbinta asmenų teisėsaugos ir teisėtvarkos institucijų nukreiptų atlikti nemokamus viešuosius darbus | Pagal poreikį | 2 | Veiklos vertinimo rodiklis priklauso nuo per ataskaitinį laikotarpį teisėsaugos ir teisėtvarkos institucijų nukreiptų atlikti viešuosius darbus seniūnijos gyventojų skaičiaus. | 4 |
| 15. | Išduotų charakteristikų skaičius | 20 | 3 | Veiklos vertinimo rodiklis proporcingas per ataskaitinį laikotarpį į seniūniją besikreipiančių asmenų dėl šios rūšies pažymų skaičiui. | 9 |
| 16. | Išnagrinėta fizinių ir juridinių asmenų prašymų dėl saugotinų medžių kirtimo ir genėjimo darbų | Pagal poreikį | 10 | Veiklos vertinimo rodiklis proporcingas per ataskaitinį laikotarpį į seniūniją besikreipiančių asmenų su prašymais išduoti leidimą saugotiniems želdiniams kirsti, genėti ar kitaip pašalinti iš augimo vietos. Leidimų projektai rengiami tik išnagrinėjus prašymus ir vietoje įvertinus želdinių būklę. Leidimus išduoda Rokiškio rajono savivaldybė. Nuo 2024 m. balandžio 17 d. šios rūšies gyventojų prašymus nagrinėja Rokiškio rajono savivaldybės mero potvarkiu Nr. MV-206 sudaryta Rokiškio rajono savivaldybės saugotinų želdinių kirtimo, kitokio pašalinimo iš augimo vietos ar intensyvaus genėjimo sprendimų ir leidimų išdavimo darbo grupė. | 4 |
| 17. | Sušaukta seniūnaičių sueigų | 4 | 3 | Seniūnaičių sueigos ir išplėstinės seniūnaičių sueigos kviečiamos tvirtinant seniūnijos metinį veiklos planą, jo įgyvendinimo ataskaitą, tvirtinant bendruomenių projektus ir kitais atvejais, kai yra būtinas seniūnaičių sueigos sprendimas. | 5 |
| 18. | Sušaukta gyventojų sueigų | 1 | 1 | Gyventojų sueigos kviečiamos sprendžiant aktualius vietos gyventojams klausimus ir problemas, taip pat pristatant metinę seniūnijos veiklos ataskaitą. | 1 |
| 19. | Užpildytos gyvenamosios vietos deklaracijos, asmeniui pakeitus gyvenamąją vietą Lietuvos Respublikoje arba atvykus gyventi į Lietuvos Respubliką. Prašymai įtraukti į gyvenamosios vietos nedeklaravusių asmenų apskaitą. | 150 | 53 | Veiklos vertinimo rodiklis tiesiogiai proporcingas atvykusių į seniūniją ir savo gyvenamąją vietą deklaravusių gyventojų skaičiui, taip pat asmenų, kurie kreipėsi prašydami įtraukti į gyvenamosios vietos nedeklaravusių asmenų apskaitą. | 137 |
| 20. | Užpildytos išvykimo iš Lietuvos Respublikos ilgesniam nei 6 mėn. laikotarpiui, deklaracijos  | 28 | 5 | Veiklos vertinimo rodiklis proporcingas per ataskaitinį laikotarpį į užsienį išvykusių ir išvykimą deklaravusių gyventojų skaičiui.  | 5 |
| 21 | Priimta sprendimų dėl gyvenamosios vietos deklaravimo duomenų keitimo, taisymo ar panaikinimo | 25 | 3 | Veiklos vertinimo rodiklis priklauso nuo asmenų, kurie kreipėsi per ataskaitinį laikotarpį į seniūniją dėl gyvenamosios vietos deklaravimo duomenų keitimo, taisymo ar panaikinimo. | 10 |
| 22. | Išduota pažymų apie asmens deklaruotą gyvenamąją vietą | 100 | 43 | Veiklos vertinimo rodiklis proporcingas per ataskaitinį laikotarpį į seniūniją besikreipiančių asmenų dėl pažymų apie deklaruotą gyvenamąją vietą. | 123 |
| 23. | Informacijos apie asmenis deklaruojančius savo gyvenamąją vietą nuosavybės teise priklausančioje gyvenamojoje patalpoje suteikimas | 182 | 15 | Veiklos vertinimo rodiklis proporcingas per ataskaitinį laikotarpį į seniūniją besikreipiančių asmenų dėl asmenų deklaruojančių savo gyvenamąją vietą nuosavybės teise priklausančioje gyvenamojoje patalpoje suteikimo. | 134 |
| 24. | Gauti žemės ūkio savininkų prašymai dėl melioruojamų laukų gamtinių sąlygų ar gyvūnų padarytos žalos įvertinimo, kitais klausimais, susijusiais su žemės ūkiu | 5 | 0 | Veiklos vertinimo rodiklis proporcingas žemės ūkio savininkų prašymų dėl melioruojamų laukų gamtinių sąlygų ar gyvūnų padarytos žalos įvertinimo, kitais klausimais, susijusiais su žemės ūkiu, skaičiaus. | 1 |

7 lentelė

**2 uždavinys.** Seniūnijos teritorijoje esančių patalpų kultūros veikloms ir bendruomeninei veiklai organizuoti, išlaikymas

|  |  |  |  |  |  |
| --- | --- | --- | --- | --- | --- |
| **Eil. Nr.** | **Uždavinį detalizuojanti, aiškiai apibrėžta veikla** | **2024 m.****planas** | **2024 m. plano****įvykdymas** | **Rodiklio pokyčių analizė** | **2023 m. plano****įvykdymas** |
| 1. | Seniūnijos apskaitoje esančių ūkinės dalies prižiūrimų patalpų, kuriose veiklą vykdo kaimo bendruomenės bei kultūros įstaigos, plotas | 77,49 | 77,49 | Veiklos vertinimo rodiklis priklauso nuo seniūnijos apskaitoje esančių patalpų, kurios panaudos ar kitokiais pagrindais suteiktos naudojimui kaimo bendruomenėms ir bibliotekoms. Iš šiam tikslui skiriamų asignavimų seniūnija užtikrina patalpų šildymą, atlieka smulkius remonto darbus. | 77,49 |

**Programa Nr. 2** „Ugdymo kokybės ir mokymosi aplinkos užtikrinimas“

Programos įgyvendinimo tęstinės veiklos uždavinys – prisidėti prie ugdymo kokybės ir mokymosi aplinkos gerinimo. Ugdymo kokybė priklauso ne tik nuo ugdymo turinio perteikimo kokybės, bet ir nuo sąlygų, kuriomis užtikrinamas ugdytinių atvykimas į ugdymo įstaigas. Programa siekiama ugdymo paslaugų kokybės ir prieinamumo augimo.

Iš strateginio veiklos plane numatyto pagrindinio tęstinio veiklos uždavinio seniūnijai keliamas uždavinys užtikrinti ugdytinių atvykimą į ugdymo įstaigą.

Tęstinės veiklos uždavinys – sudaryti vienodas sąlygas visiems seniūnijos ikimokyklinio amžiaus vaikams dalyvauti ugdymo procese, užtikrinti glaudų bendradarbiavimą su ugdymo įstaigomis.Pagerinti ugdymosi aplinką ir sudaryti vienodas galimybes įgyti kokybišką išsilavinimą

8 lentelė

**Pagerinti ugdymosi aplinką ir sudaryti vienodas galimybes įgyti kokybišką išsilavinimą**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Uždavinį detalizuojanti, aiškiai apibrėžta veikla** | **2024 m.****planas** | **2024 m. plano****įvykdymas** | **Rodiklio pokyčių analizė** | **2023 m. plano****įvykdymas** |
| 1. | Organizuoti ir vykdyti ikimokyklinio amžiaus vaikų pavėžėjimą į Panemunėlio UDC ir iš ugdymo įstaigos | - | 8 | Veiklos vertinimo rodiklis priklauso nuo į seniūniją besikreipiančių tėvų su prašymais dėl ikimokyklinukų pavėžėjimo į Panemunėlio UDC Paslauga pradėta teikti 2024 m. rugsėjo 1 d. | - |

 Įgyvendinant šią programą siekiama užtikrinti sklandų ir savalaikį darželinio amžiaus vaikų pavėžėjimą į Panemunėlio universalų daugiafunkcį centrą.

Programos įgyvendinimas leidžia efektyviai organizuoti darželinio amžiaus vaikų pavėžėjimą, mažinti kaimo gyventojų socialinę atskirtį, prisidėti prie vaikų ugdymo kaimo vietovėje, suteikiant pavėžėjimo paslaugą. Ši programa pradėta vykdyti nuo 2024 metų rugsėjo 1 dienos.

**Programa Nr. 4** – „Socialinės paramos ir sveikatos apsaugos paslaugų kokybės gerinimas“.

 Programos įgyvendinimo tęstinės veiklos uždavinys, Lietuvos Respublikos įsdtatymais, Vyriausybės nutarimais ir kitais teisės aktais numatytų socialinių išmokų ir kompensacijų mokėjimą.

 Iš Strateginiame veiklos plane numatyto pagrindinio tęstinio veiklos uždavinio seniūnijai keliamas uždavinys: užtikrinti Lietuvos Respublikos įstatymais, Vyriausybės nutarimais ir kitais teisės aktais numatytų išmokų mirties atveju organizavimą.

 Programos įgyvendinimo uždaviniai ir vykdymo kriterijai:

 9 lentelė

**Užtikrinti Lietuvos Respublikos įstatymais, Vyriausybės nutarimais ir kitais teisės aktais numatytų išmokų mirties atveju organizavimą**

|  |  |  |  |  |
| --- | --- | --- | --- | --- |
| **Uždavinį detalizuojanti, aiškiai apibrėžta veikla** | **2024 m.****planas** | **2024 m. plano****įvykdymas** | **Rodiklio pokyčių analizė** | **2023 m. plano****įvykdymas** |
| 1.Priimta prašymų laidojimo pašalpai gauti | 30 | 24 | Veiklos vertinimo rodiklis priklauso nuo per ataskaitinį laikotarpį į seniūniją besikreipiančių asmenų su šios rūšies prašymais skaičiaus. | 28 |

 Per ataskaitinius metus sumažėjo asmenų, besikreipiančių dėl pašalpų mirties atveju. Dalis asmenų prašymus pašalpoms gauti pateikia pagal savo, o ne pagal mirusiojo paskutinę gyvenamąją vietą.

**Programa Nr.5 –** „Rajono infrastruktūros objektų priežiūra, plėtra ir modernizavimas“.

Programos įgyvendinimo tęstinės veiklos uždavinys – užtikrinti savivaldybės infrastruktūros priežiūrą.

Iš strateginiame veiklos plane numatyto pagrindinio tęstinio veiklos uždavinio seniūnijai keliamas uždavinys: Užtikrinti seniūnijos teritorijoje esančios, Rokiškio rajono savivaldybei priklausančios, infrastruktūros ir viešųjų erdvių priežiūrą.

Tęstinės veiklos uždavinys – prižiūrėti ir modernizuoti viešąją susisiekimo infrastruktūrą.

Iš strateginiame veiklos plane numatyto pagrindinio tęstinio veiklos uždavinio seniūnijai keliamas uždavinys: Vykdyti vietinės reikšmės kelių su asfalto ir žvyro danga, šaligatvių, pėsčiųjų takų priežiūrą bei remontą.

Programos įgyvendinimo uždaviniai ir vykdymo kriterijai:

10 lentelė

**Palaikyti esamą ir gerinti ar modernizuoti Rokiškio rajono savivaldybei priklausančių, seniūnijos teritorijoje esančių pastatų būklę**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Uždavinį detalizuojanti aiškiai apibrėžta veikla** | **2024 metų planas** | **2024 metų****plano įvykdymas** | **Rodiklio pokyčio analizė** | **Praėjusių 2023****metų plano įvykdymas** |
| 1. | Seniūnijos teritorijoje esantys, savivaldybei priklausantys pastatai ir patalpos, iš jų: | 1 | 1 | Socialinių būstų seniūnijoje nėra. Ataskaitiniais metais naujų neįsigyta.Savivaldybės būstas avarinės būklės. Keletą kartų buvo pardavinėjamas aukcione, bet pirkėjų neatsirado. | 1 |
| 1.1 | Savivaldybės būstas | 1 | 1 | 1 |
| 1.2 | Socialiniai būstai | 0 | 0 | 0 |
| 1.3 | Savivaldybei priklausančios kitos paskirties patalpos ir pastatai | 9 | 9 | Seniūnijos apskaitoje yra 9 kitos paskirties objektai (kaimo bendruomenių patalpos, biblioteka, sandėliai, garažai, administracinės patalpos ir kt.). Daugumos apskaitoje esančių objektų būklė yra prasta arba patenkinama. Keletas objektų netinkami naudojimui. Artimiausiu metu bus sprendžiamas jų panaudojimo arba pripažinimo netinkamu ar negalimu naudoti klausimas. | 9 |
| 2. | Savivaldybei priklausančių pastatų plotas, kv. m | 1868,22 | 1868,22 | Veiklos rodiklis priklauso nuo seniūnijos teritorijoje esančių savivaldybei priklausančių pastatų ploto. Pastatų ir patalpų bendras plotas išaugo, kadangi į seniūnijos teritorijoje esančių objektų sąrašą perduotos Rokiškio rajono ligoninės Pandėlio palaikomojo gydymo skyriaus naudotos patalpos.  | 1868,22 |
| 3. | Viešosiose erdvėse seniūnijos prižiūrimi infrastruktūros objektai, iš jų: | 13 | 13 | Viešosiose erdvėse esantys infrastruktūros objektai – tai vietos, kuriose įrengti laisvalaikio ir sporto įrenginiai, paminklai, paminkliniai akmenys, kryžiai, koplytstulpiai bei žymenys, žymintys istorines vietas.  | 13 |
| 3.1 | Paminklai, paminkliniai akmenys, kryžiai, koplytstulpiai | 10 | 10 | 10 |
| 3.3 | Žymenys, žymintys istorines vietas | 3 | 3 | 3 |
| 4. | Gatvėse ir viešose vietose esantys šviestuvai. Iš jų | 135 | 136 | Panemunėlio glž. st. Panemunėlio mstl., Šetekšnų ir Augustinavos kaimuose oro linijos yra pasenusios, susidėvėjusios ir nuolat reikalauja atnaujinimo. Visi seniūnijos prižiūrimi šviestuvai pakeisti moderniais ir taupiais LED šviestuvais. Panemunėlio seniūnijos teritorijoje 2024 m. pabaigoje viešosiose erdvėse veikė 136 LED šviestuvai. Ataskaitiniu laikotarpiu pagrindinis dėmesys skirtas sugedusių gatvių apšvietimo šviestuvų keitimui, kitų apšvietimo infrastruktūros gedimų šalinimui.  Per 2024 metus atliktas tik sugedusių šviestuvų keitimas ir gatvių apšvietimo infrastruktūros gedimų šalinimas. Seniūnijos gatvių apšvietimo tinklų priežiūrai skirta 1500 Eur. naujų šviestuvų įsigijimui skirta 60 Eur. 2024 metais gatvių apšvietimo infrastruktūros remontui ir naujų šviestuvų įsigijimui panaudota 7678,13 Eur.  | 134 |
| 4.1 | Iš jų ataskaitiniais metais atnaujinti ir modernizuoti ar remontuoti | 5 | 36 | 31 |
| 5. | Gatvių ir viešųjų erdvių apšvietimo infrastruktūros valdymo taškai | 12 | 12 | 12 |
| 6. | Seniūnijos teritorijoje esančios viešosios erdvės, ha. Iš jų: | 12,38 | 12,38 |  Ataskaitiniais metais seniūnijos teritorijoje esančių viešųjų erdvių plotas nesikeitė. Kapinių teritorijoje bei kitose viešosiose erdvėse buvo organizuojami aplinkotvarkos tvarkymo ir priežiūros darbai: žolės pjovimas, lapų grėbimas ir išvežimas, šiukšlių rinkimas, šakų genėjimas ir kiti darbai.  | 12,38 |
| 6.1 | Paplūdimiai | 0,75 | 0,75 | 0,75 |
| 6.2 | Parkai | 3,00 | 3,00 | 3,00 |
| 6.3 | Veikiančios kapinės | 3,65 | 3,65 | 3,65 |
| 6.4 | Riboto naudojimo kapinės | 0,00 | 0,00 | 0,00 |
| 6.5 | Neveikiančios kapinės | 0,52 | 0,52 | 0,52 |
| 6.6 | Paminklų ar kitų lankytinų objektų teritorijos | 1,61 | 1,61 | 1,61 |
| 6.7 | Kitos viešosios erdvės  | 2,85 | 2,85 | 2,85 |

Seniūnijoje socialinių būstų nėra. Yra vienas savivaldybei priklausantis būstas, kuris avarinės būklės ir apgyvendinimui netinkamas. Šis būstas 2019 metais perduotas į aukcioną ir iki šiol neparduotas. Ataskaitiniu laikotarpiu naujų būstų nenupirkta. Seniūnijai priklauso devyni įvairios paskirties statiniai.

Seniūnija prižiūri ir šienauja viešąsias erdves Panemunėlio glž. st. gyvenvietėje, Panemunėlio miestelyje, Šetekšnų k., Augustinavos k., Bajoriškių k. Nuolat prižiūrimas Struvės geodezinis punktas. Tvarkomos ir šienaujamos trijų paplūdimių teritorijos. Seniūnijoje yra 13 lankytinų vietų, kurios išvardintos ir aprašytos seniūnijos interneto svetainėje.

Įgyvendinama programa, skatinanti užimtumą, leidžia gerinti gyvenamąją aplinką, kompleksiškai modernizuoti, tvarkyti ir plėtoti kaimo gyvenamųjų vietovių bei viešųjų erdvių infrastruktūrą, modernizuoti ir gerinti Rokiškio rajono savivaldybei priklausančių, seniūnijos teritorijoje esančių pastatų būklę, tinkamai prižiūrėti bei modernizuoti seniūnijos teritorijoje esančią viešąją, susisiekimo infrastruktūrą.

11 lentelė

**Vykdyti vietinės reikšmės kelių su asfalto ir žvyro danga, šaligatvių, pėsčiųjų takų priežiūrą bei remontą**

|  |  |  |  |  |  |
| --- | --- | --- | --- | --- | --- |
| Eil. Nr. | Uždavinį detalizuojanti aiškiai apibrėžta veikla | 2024 metų planas | 2024 metųplano įvykdymas | Rodiklio pokyčio analizė | Praėjusių 2023metų plano įvykdymas |
| 1. | Šaligatvių ir pėsčiųjų takų priežiūra km | 7,00 km | 7,00 km | Prižiūrimi Panemunėlio seniūnijoje esantys šaligatviai: šluojami, valomas sniegas, ravima žolė.  | 7,00 km |
| 2. | Gatvės ir vietinės reikšmės keliai, iš jų | 111,38 km | 111,034 km | Seniūnijos teritorijoje esančių kelių ir gatvių bendras ilgis nežymiai pakito, kadangi kelių inventorizacijos metu kai kurių kelių ir gatvių ilgiai buvo patikslinti pagal atliktus geodezinius matavimus. | 114,00 km |
| 2.1 | Gatvės ir keliai su žvyro bei grunto danga. | 107,03 km | 106,50 km | km |
| 2.2 | Gatvės ir keliai su asfalto danga | 4,53 km | 4,53km | km |
| 3. | Kelių išorės briaunų atstatymas ir griovių formavimas bei griovio kasimas ekskavatoriumi ,km | 10 km | 4,44 km | Seniūnijos teritorijoje esančių vietinės reikšmės kelių ir gatvių priežiūrai iš Kelių direkcijos Kelių priežiūros ir plėtros programos ataskaitiniais metais buvo skirta 25767,00 Eur*.* Iš Rokiškio rajono savivaldybės biudžeto kelių priežiūrai (kelių valymas, barstymas žiemą, pakelės krūmų kirtimas, technikos remontas ir kt.) skirta 3182,00 Eur*.* Bendrai 2024 metais kelių priežiūrai skirta 28949,00 Eur, iš kurių:Keliams ir gatvėms greideriuoti ir pakelėms tvarkyti atstatant kelių išorės briaunas, formuojant pakelių griovius autogreideriu, griovius kasant ekskavatoriumi 2024 m. panaudota 13465,69 Eur. Atlikti šie darbai: Kelio griovio kasimas ekskavatoriumi gruntą pakraunant ir išvežant iki 10 km. atstumu, kelyje Panemuniai – Kavoliškis. Griovio ilgis 0,140 km. Panaudota 1331,00 Eur. Pakelės griovio formavimas autogreideriu kelyje Miesteliškiai – Augustinava ir Šetekšnos – Augustinava. 4,300 km. Panaudota 2463,08 Eur. 2024 m. nugreideriuota 513,45 km. seniūnijos kelių. Greideriavimui panaudota 9671,61 Eur.Asfalto išdaužoms taisyti 2024 m. panaudota 3413,17 Eur*.*Keliams ir gatvėms žvyruoti 2024 m. panaudota 26263,47 Eur, išvežta 904 m3 žvyro. Kelių ir gatvių dulkėtumui mažinti 2024 m. skirta 9000 m2, tai sudaro 2,250 km kelių. Sumažintas dulkėtumas Panemunėlio glž. st.: Liepų g., Linininkų g., Klevų g., Panemunėlio mstl.: J. Tūbelio g., J. Tininio g., Šetekšnų k.: Žvygupio g. Ataskaitiniais metais seniūnijos keliai ir gatvės buvo tvarkomi įvertinus jų būklę ir eismo intensyvumą. | km |
| 4. | Gatvių ir kelių su žvyro danga bei gruntinių kelių greideriavimas | 736 km | 513,45km | 458,54 km |
| 5. | Kelių ir gatvių valymas žiemos metu | 250 km | 302km | 750 km |
| 6. | Asfalto duobių remontas, m2 | 93 kv. m. | 82 kv. m. | kv. m. |
| 7. | Kelių žvyravimas, m3 | 800 m3 | 904 m3 | 460,87 m3 |

Žiemą nuo šaligatvių ir kitų susibūrimo vietų kasamas sniegas, barstoma smėlio – druskos mišiniu. Vasaros metu šaligatviai šluojami, išravimos piktžolės. Seniūnijoje yra šešerios neveikiančios kapinės, kurios sezono metu periodiškai šienaujamos, iškertami krūmai. Taip pat nuolat prižiūrimos ketverios veikiančios kapinės, šienaujama, prižiūrimos kapinių bendro naudojimo teritorijos, genimi arba šalinami pavojingi medžiai. Žiemą nuo bendro naudojimo teritorijų nukasamas sniegas.

2024 finansinius metus seniūnija baigė be skolų. Įvykdyti visi numatyti darbai ir įsipareigojimai.

2024 metų vasario 25 dieną seniūnijos metinio veiklos plano įgyvendinimo ataskaita apsvarstyta seniūnaičių sueigoje. Seniūnaičių sueigos protokolo kopija pridedama.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_